**Prilog 2.**

**Popis općih i posebnih ciljeva Zajedničke poljoprivredne politike**

**za razdoblje 2023. – 2027.**

**Opći ciljevi ZPP za razdoblje 2023. – 2027.:**

1. poticanje pametnog, konkurentnog, otpornog i diversificiranog sektora poljoprivrede kojim se osigurava dugoročna sigurnost opskrbe hranom
2. podupiranje i jačanje zaštite okoliša, uključujući bioraznolikost, i djelovanja u području klime te doprinos postizanju ciljevima Unije u području okoliša i klime, uključujući njezine obveze u okviru Pariškog sporazuma
3. jačanje socioekonomske strukture ruralnih područja.

**Specifični ciljevi ZPP za razdoblje 2023. – 2027.:**

1. potpora održivom dohotku poljoprivrednih gospodarstava i otpornosti poljoprivrednog sektora u cijeloj Uniji kako bi se poboljšala dugoročna sigurnost opskrbe hranom i poljoprivredna raznolikost te osigurala gospodarska održivost poljoprivredne proizvodnje u Uniji;
2. jačanje usmjerenosti na tržište i povećanje konkurentnosti poljoprivrednih gospodarstava kratkoročno i dugoročno, uključujući veću usmjerenost na istraživanja, tehnologiju i digitalizaciju;
3. poboljšanje položaja poljoprivrednika u vrijednosnom lancu;
4. doprinos ublažavanju klimatskih promjena i prilagodbi tim promjenama, uključujući smanjenjem emisija stakleničkih plinova i poboljšanjem sekvestracije ugljika, te promicanje održive energije;
5. poticanje održivog razvoja i djelotvornog upravljanja prirodnim resursima, kao što su voda, tlo i zrak, uključujući smanjenjem ovisnosti o kemikalijama;
6. doprinos zaustavljanju procesa gubitka bioraznolikosti i pokretanju procesa oporavka bioraznolikosti, poboljšanje usluga ekosustava te očuvanje staništa i krajobraza;
7. privlačenje i podupiranje mladih poljoprivrednika i novih poljoprivrednika te olakšavanje održivog poslovnog razvoja u ruralnim područjima;
8. promicanje zapošljavanja, rasta, rodne ravnopravnosti, uključujući sudjelovanje žena u poljoprivredi, socijalne uključenosti i lokalnog razvoja u ruralnim područjima, uključujući kružno biogospodarstvo i održivo šumarstvo;
9. poboljšanje odgovora poljoprivrede Unije na društvene zahtjeve u pogledu hrane i zdravlja, uključujući visokokvalitetnu, sigurnu i hranjivu hranu proizvedenu na održiv način;
10. međusektorski (horizontalni): modernizacija poljoprivrede i ruralnih područja poticanjem i razmjenom znanja, inovacija i digitalizacije u poljoprivredi i ruralnim područjima te promicanjem njihove upotrebe među poljoprivrednicima putem poboljšanog pristupa istraživanjima, inovacijama, razmjeni znanja i osposobljavanju

**Napomena:** Kako bi projekt bio prihvatljiv za financiranje putem LAG Natječaja za intervenciju 2.1.1. Potpora razvoju društveno-ekonomske infrastrukture, mora biti usklađen sa specifičnim ciljem 8 iz Strateškog plana Zajedničke poljoprivredne politike za razdoblje 2023. – 2027.

Navedena intervencija izravno i značajno doprinosi **Specifičnom cilju 8 -** Promicanje zapošljavanja, rasta, rodne ravnopravnosti, uključujući sudjelovanje žena u poljoprivredi, socijalne uključenosti i lokalnog razvoja u ruralnim područjima, uključujući kružno biogospodarstvo i održivo šumarstvo, a isto se može prikazati putem sljedećih pokazatelja:

**R.37** Broj novostvorenih radnih mjesta (puno radno vrijeme)

Broj sačuvanih radnih mjesta

**R.40** Pametna tranzicija ruralnog gospodarstva kojom se doprinosi konceptu Pametnih sela (broj projekata u kojem je dokazan doprinos konceptu Pametnih sela) i

**R.41** Povezivanje ruralnih područja Europe putem broja ruralnog stanovništva koji imaju koristi od poboljšanog pristupa uslugama i infrastrukturi kroz potporu u okviru ZPP-a (broj ruralnog stanovništva koje ima koristi od provedbe projekta)

**R.42** Promicanje socijalne uključenosti putem broja osoba obuhvaćenih projektima socijalne uključenosti za koje je dodijeljena potpora